turjo4nis/wikipedia-bn-dump-20250701 huggingface dataset:
হাকিমুল্লাহ মেহসুদ

হাকিমুল্লাহ মেহসুদ যিনি বায়তুল্লাহ মেহসুদের পর তেহরিক-ই-তালেবান পাকিস্তানের প্রধান নেতা। ২০১০ সালে পাকিস্তানি নিরাপত্তা কর্মকর্তাদের বরাত দিয়ে পশ্চিমা সংবাদ মাধ্যমগুলো প্রচার করেছিল হাকিমুল্লাহ মেহসুদ মার্কিন ড্রোন হামলায় মারা গেছেন। তবে পাকিস্তানের তালেবান দাবি হাকিমুল্লাহ মেহসুদ এখনও বেঁচে আছেন। তেহরিক তালেবানকে আতঙ্কিত করার জন্য এ গুজব ছড়ানো হচ্ছে।

তেহরিক-ই-তালেবান পাকিস্তান 
২০০৯ সালে টিটিপি নেতা বাইতুল্লাহ মেহসুদ মার্কিন ক্ষেপণাস্ত্র হামলায় নিহত হন। এরপর হাকিমুল্লাহ মেহসুদ তাঁর উত্তরসূরি হন। বাইতুল্লাহর মৃত্যুতে তালেবান জঙ্গিরা দুর্বল হয়ে পড়বে বলে ধারণা করা হচ্ছিল তবে তা হয়নি। হাকিমুল্লাহ নিজেই দলের দায়িত্ব সামলাচ্ছেন।

মৃত্যু 
পাকিস্তানি গোয়েন্দা কর্মকর্তারা দাবি করেছে মার্কিন ড্রোন হামলায় তালেবান প্রধান হাকিমুল্লাহ মেহসুদ নিহত হয়েছেন। নাম প্রকাশ না করার শর্তে পাকিস্তানের চার গোয়েন্দা কর্মকর্তা জানান, মেহসুদের নিহত হওয়ার বিষয়টি রেডিওতে তালেবান যোদ্ধাদের কথোপকথন শুনে নিশ্চিত হয়েছেন তারা। তবে তালেবান কর্তৃপক্ষ মেহসুদের মৃত্যুর খবর অস্বীকার করেছে।
গোয়েন্দাদের মতে আফগান সীমান্তবর্তী উত্তর ওয়াজিরিস্তানের পার্বত্যাঞ্চলে হাকিমুল্লাহ মেহসুদের গাড়িবহরে মার্কিন ড্রোন হামলায় নিহত হন মেহসুদ। বেশ কয়েকজন জঙ্গি সদস্য মেহসুদের নিহত হওয়ার খবরটি সমর্থন করলেও মার্কিন কর্মকর্তারা বিষয়টি নিশ্চিত করতে পারেননি। পাকিস্তানি তালেবান মুখপাত্র আসিমুল্লাহ মেহসুদ গোয়েন্দাদের দাবি প্রত্যাখ্যান করে বলেছেন, যেখানে ড্রোন হামলা হয়েছে বলে তারা জানিয়েছেন, সেখানে হাকিমুল্লাহ মেহসুদ ছিলেন না। ২০১০ সালের প্রথম দিকেও পাকিস্তান ও মার্কিন কর্মকর্তারা দাবি করেছিলেন, উত্তর ও দক্ষিণ ওয়াজিরিস্তানের আফগান সীমান্তবর্তী অঞ্চলে ক্ষেপণাস্ত্র হামলায় হাকিমুল্লাহ মেহসুদ নিহত হয়েছেন। কিন্তু পরে হাকিমুল্লাহ মেহসুদের নতুন একটি ভিডিওচিত্র প্রকাশ পাওয়ায় তাদের ধারণা ভুল প্রমাণিত হয়।

তথ্যসূত্র 

তেহরিকে তালেবান পাকিস্তানের সদস্য
১৯৭০-এর দশকে জন্ম
১৯৮০-এর দশকে জন্ম
২০১৩-এ মৃত্যু
২১শ শতাব্দীর অপরাধী
পশতু ব্যক্তি
পাকিস্তানি ইসলামপন্থী
তাবলিগ জামাতের ব্যক্তি
ইসলামী সন্ত্রাসী গোষ্ঠীর নেতা
পাকিস্তানে কেন্দ্রীয় গোয়েন্দা সংস্থার ড্রোন হামলায় মৃত্যু
নাসরিন সোলতানখাহ

নাসরিন সোলতানখাহ () ইরানের একজন রাজনীতিবিদ ও বর্তমানে দেশটির উপ রাষ্ট্রপতি।

জন্ম ও শিক্ষা 
নাসরিন সোলতানখাহ ১৯৬৩ সালের ১০ এপ্রিল তারিখে ইরানের রাজধানী তেহরানে জন্ম গ্রহণ করেন। তিনি শারিফ ইউনিভার্সিটি অফ টেকনলজিতে গণিত বিষয়ে পড়াশোনা করেন, যেখান থেকে তিনি ১৯৭৬ সালে স্নাতক (বিএস) ডিগ্রি, ১৯৭৮ সালে স্নাতকোত্তর (এমএস) ও ১৯৯৪ সালে ডক্টরেট ডিগ্রি লাভ করেন।

রাজনীতি

মন্ত্রিসভা 
২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রিসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রিসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন।

সেন্টার ফর উইমেন অ্যান্ড ফ্যামিলি অ্যাফেয়ার্স 
সোলতানখাহের মন্ত্রিসভার পদবী বলে তিনি একই সাথে ইরানের সেন্টার সেন্টার ফর উইমেন অ্যান্ড ফ্যামিলি অ্যাফেয়ার্সের (যা আগে সেন্টার ফর উইমেনস পার্টিসিপেশান বা সিডব্লিউপি হিসেবে পরিচিত ছিল) প্রধান ও রাষ্ট্রপতির নারী বিষয়ক নীতিনির্ধারণীর মুখ্য উপদেষ্টা হিসেবে কাজ করছিলেন।

এই সংক্রান্ত দায়িত্ম পালনের ক্ষেত্রে সোলতানখাহ তিনটি মূল নীতিকে ভিত্তি হিসেবে স্থাপন করেন। নীতিগুলো ছিল "লিঙ্গ নির্বিশেষে নারীর প্রতি শ্রদ্ধাকে সমুন্নত করা", "ব্যবস্থাপনা ও নীতিনির্ধারণী বিষয়সমূহে নারীদের বিশেষ গুণাবলীর সুষ্ঠু প্রয়োগ করা" ও "পারিবারিক বিষয়সমূহে নারীদের প্রধান ভূমিকার প্রতি গুরুত্ব আরোপ করা"। সোলতানখাহের দায়িত্ম পালনকালে ইরানের কেন্দ্রীয় রাজনীতিতে নারী সংক্রান্ত কার্যক্রম এই তিনটির মূলনীতির ভিত্তিতে পরিচালিত হয়েছিল। এ ব্যাপারে সোলতানখাহ মত প্রকাশ করেছিলেন যে সরকার এগুলোর ভিত্তিতে বিভিন্ন সামাজিক ও সাংস্কৃতিক বিষয়সমূহে নারীদের কর্মক্ষমতার সুষ্ঠু প্রয়োগে ও তাদের জন্য নতুন কর্মক্ষেত্র তৈরিতে নিয়োজিত আছে।

রাজনৈতিক সম্পৃক্ততা 
সোলতানখাহ ইরানের ক্ষমতাসীন রাজনৈতিক দল অ্যালায়েন্স অফ বিল্ডার্স অফ ইসলামিক ইরানের একজন সদস্য। বর্তমানে তিনি দলটির উপ প্রধানের দায়িত্ম পালন করছেন।

তেহরানের নগর পরিষদ 
২০০৩ সালে সোলতানখাহ নির্বাচনের মাধ্যমে তেহরানের নগর পরিষদের একটি আসন লাভ করেন। ২০০৭ সাল পর্যন্ত তিনি সে দায়িত্ম পালন করেন।

তথ্যসূত্র

বহিঃসংযোগ 
 https://web.archive.org/web/20051124122419/http://www.iran-daily.com/1384/2391/html/panorama.htm
 https://web.archive.org/web/20060517182952/http://www.iran-daily.com/1384/2419/html/panorama.htm
 https://web.archive.org/web/20160304031333/http://www.iranian.ws/iran_news/publish/article_9956.shtml
 https://web.archive.org/web/20160304031333/http://www.iranian.ws/iran_news/publish/article_9956.shtml
 http://www.escwa.org.lb/ecw/editors/pubs/ECW2ndReview.pdf
 https://web.archive.org/web/20050901162349/http://www.mehrnews.com/en/NewsDetail.aspx?NewsID=39497

|-

|-

জীবিত ব্যক্তি
ইরানি রাজনীতিবিদ
১৯৬৩-এ জন্ম
তেহরানের ব্যক্তি
তেহরান সিটি কাউন্সিলের সদস্য
ইরানি মহিলা রাজনীতিবিদ
অর্ডার অব মেরিট অ্যান্ড ম্যানেজমেন্ট পুরস্কার প্রাপক
ইরানের উপ-রাষ্ট্রপতি
শাহ আমানত

শাহ আমানত উল্লাহ খান (, ), চট্টগ্রামের একজন বিখ্যাত দরবেশ ছিলেন। সামগ্রিক ভাবে ধারণা করা হয়, তার আবির্ভাব ১৮শ শতাব্দির শেষ দিকে। জনশ্রুতি মতে তিনি বিহার শরীফ থেকে চট্টগ্রামে আসেন। চট্টগ্রামে তিনি একটি কুটিরে বাস করতেন এবং চট্টগ্রাম জজ কোর্টের পাখা টানার চাকুরি করতেন।

জীবন
আমানত শাহ ইরাকি আরব বংশোদ্ভূত একটি মুসলিম পরিবারে জন্মগ্রহণ করেন। তার পূর্বপুরুষরা বাগদাদ থেকে বিহারে চলে আসেন এবং তারাও আব্দুল কাদের জিলানীর বংশধর। তার পিতার নাম নিয়ামত। পরে আমানত বাংলায় চলে আসেন। মুর্শিদাবাদ বা ঢাকার লক্ষ্মীবাজারে আমানত শাহ আবদুর রহিম রিজভী নামে একজন কাশ্মীরি পণ্ডিতের শিষ্য হয়েছিলেন এবং বায়'আত গ্রহণ করেছিলেন। শাহ আবদুর রহিম ছিলেন আহমদ সিরহিন্দির পুত্র খাজা মাসুমের নাতি। আমানত দিল্লি, লখনউ ও কাশ্মীরের মতো জায়গায় ইসলাম সম্পর্কে জানার জন্য উপমহাদেশ জুড়ে ভ্রমণ করেছিলেন।

একদিন আবদুর রহিম আমানতকে চট্টগ্রামে চলে যাওয়ার পরামর্শ দেন। থাকার জন্য আমানত চট্টগ্রামের একটি বনাঞ্চলে একটি ছোট কটেজ তৈরি করেন। তিনি চট্টগ্রাম বিচারক আদালতে পাখাওয়ালা হিসাবে চাকরি পেতে সক্ষম হন এবং খুব বেশি মনোযোগ আকর্ষণ না করে একটি সাধারণ জীবনধারা পছন্দ করেন। তিনি ইয়াসিন খানের কদম মোবারক মসজিদে নামাজে অংশ নিতেন। দরবারে কর্মজীবন থেকেই তাকে খান সাহেব বা মিয়া সাহেব ডাকা হতো। তবে, লোকেরা তার আসল পরিচয় উপলব্ধি করার পর আমানত তার জনজীবনকে ধর্মীয় প্রচারের জন্য উৎসর্গ করতে শুরু করেন। তার প্রথম শিষ্য ছিলেন আজিমপুরের দায়রা শরীফের শাহ সুফি মুহাম্মদ দায়েম যিনি পরে আজিমাবাদ ও ফুলওয়ারী শরীফ চলে যান।

জনপ্রিয়তার প্রভাব 
মামলা মোকাদ্দমা জেতার উদ্দেশ্যে লোকজন তার মাজার জেয়ারত করে থাকে। চট্টগ্রাম শাহ আমানত আন্তর্জাতিক বিমানবন্দর, কর্ণফুলী নদীতে নির্মিত শাহ আমানত সেতু এবং চট্টগ্রাম বিশ্ববিদ্যালয়ের শাহ আমানত হল তার নামেই নামকরণ করা হয়।

সমাধি 
চট্টগ্রাম শহরের লালদীঘির পূর্ব দিকে তার সমাধিসৌধ অবস্থিত।

তথ্যসূত্র

বহিঃসংযোগ

চট্টগ্রাম জেলার সুফি সাধক
ইসলামি ব্যক্তিত্ব
ধর্মীয় নেতা
বাংলাদেশী সুফি সাধক
চট্টগ্রাম জেলার ইসলামি ব্যক্তিত্ব
১৮শ শতাব্দীর ভারতীয় মুসলিম
১৮০৯-এ মৃত্যু
নকশবন্দি তরিকা
বাঙলা কলেজ বধ্যভূমি

বাঙলা কলেজ বধ্যভূমি ঢাকা শহরের মিরপুর এলাকায় অবস্থিত। বাংলাদেশে ১৯৭১ সালে মুক্তিযুদ্ধ চলাকালীন সময় পাকিস্তানি হানাদার বাহিনী ও তাদের এদেশীয় দোসরদের নৃশংসতায় ৩০ লক্ষেরও বেশি মানুষ শহীদ হন। দ্বিতীয় বিশ্বযুদ্ধের পরে এটাই সবচেয়ে বড় গণহত্যা। বাংলাদেশ ১৬ ডিসেম্বের ১৯৭১ -এ আনুষ্ঠানিক বিজয় লাভ করলেও ঢাকার মিরপুর হানাদার মুক্ত হয় সবচেয়ে দেরিতে - ৩১ জানুয়ারি ১৯৭২ -এ। মিরপুর এলাকা বিহারী অধ্যুষিত হওয়ায় এখানে হত্যাকাণ্ডের ব্যাপকতাও ছিল বেশি। মিরপুর ছিল মুক্তিযুদ্ধের শেষ রণক্ষেত্র। বাঙলা কলেজ বধ্যভূমি শুধু মিরপুরেই নয়, বাংলাদেশের অন্যতম একটি বধ্যভূমি।

ঘটনা
১৯৭১ -এ পাকিস্তানি হানাদার বাহিনী ও তাদের এদেশীয় সহযোগীরা বাঙলা কলেজে ক্যাম্প স্থাপন করে অজস্র মুক্তিকামী মানুষকে নির্মমভাবে হত্যা করেছে। বর্তমান বিন্যাস অনুযায়ী, কলেজের অভ্যন্তরে বড় গেট ও শহীদ মিনারের মাঝামাঝি প্রাচীর সংলগ্ন স্থানে ১৯৭১-এ পুকুর ছিল এবং হানাদার বাহিনী তার পাশে মুক্তিকামী মানুষকে লাইন ধরে দাঁড় করিয়ে গুলি করে হত্যা করত। মূল প্রশাসনিক ভবনের অনেক কক্ষই ছিল নির্যাতন কক্ষ। হোস্টেলের পাশের নিচু জমিতে আটককৃতদের লাইন ধরে দাঁড় করিয়ে ব্রাশফায়ার করা হতো। অধ্যক্ষের বাসভবন সংলগ্ন বাগানে আম গাছের মোটা শিকড়ের গোড়ায় মাথা চেপে ধরে জবাই করা হতো, ফলে হত্যার পর এক পাশে গড়িয়ে পড়তো মাথাগুলো, অন্যপাশে পড়ে থাকত দেহগুলো। মুক্তিযুদ্ধের পুরো সময় জুড়েই বাঙলা কলেজ ও আশেপাশে নৃশংস হত্যাকাণ্ড চলেছে, হয়েছে নারী নির্যাতন। কলেজের বর্তমান বিশালায়তন মাঠটি তখন ছিল ঝোপ-জঙ্গলে ভর্তি। বিজয়ের মুহূর্তে তখন এই মাঠসহ পুরো এলাকা ও কলেজ জুড়ে পড়ে ছিল অজস্র জবাই করা দেহ, নরকংকাল, পঁচা গলা লাশ। বিভীষিকাময় গণহত্যার চিহ্ন ফুটে ছিল সর্বত্র।

আরও দেখুন 
 বাংলাদেশের স্বাধীনতা যুদ্ধ
 মিরপুর মুক্ত দিবস
 বাঙলা কলেজ

তথ্যসূত্র

বহিঃসংযোগ
 শিক্ষার্থীবৃন্দের নির্মিত ওয়েবসাইট

বাংলাদেশের স্বাধীনতা যুদ্ধ
বাংলাদেশের বধ্যভূমি
১৯৭১-এ বাংলাদেশ
বাংলাদেশে হত্যাকাণ্ড
বাংলাদেশে বিক্ষোভ
বাংলাদেশে যুদ্ধাপরাধ
১৯৭১ বাংলাদেশে পরিকল্পিত গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
২০১১ বাংলাদেশ জাতীয় ফুটবল দলের ফলাফল

এই নিবন্ধটি ২০১১ সালে বাংলাদেশ জাতীয় ফুটবল দলের ফলাফলের বিবরণ।

রেকর্ড

খেলার সূচী

২০১৪ ফিফা বিশ্বকাপ বাছাইপর্ব (এএফসি)

২০১২ এএফসি চ্যালেঞ্জ কাপ বাছাইপর্ব

২০১১ সাফ চ্যাম্পিয়নশিপ

Friendlies 

অল-আফ্রিকান একাদশ বাংলাদেশ লীগের মধ্যে খেলা আফ্রিকার খেলোয়াড়দের নিয়ে গঠিত।

বাংলাদেশ জাতীয় ফুটবল দল
কোপা দেল রেই

কোপা দেল রেই () স্পেনীয় ফুটবল ক্লাবগুলোর একটি বার্ষিক প্রতিযোগিতা। এর পুরো নাম ‘‘কাম্পেওনাতো দে এস্পানিয়া – কোপা দে সু মাজেস্তাদ এল রে’’ ()।

এই প্রতিযোগিতা স্থাপিত হয় ১৯০৩ সালে। এটিই স্পেনের সবচেয়ে পুরনো ফুটবল প্রতিযোগিতা। প্রতিযোগিতার বর্তমান চ্যাম্পিয়ন বার্সেলোনা। সাধারণত, কোপা দেল রেই বিজয়ী উয়েফা ইউরোপা লীগে খেলার সুযোগ পায়। যদি কোন ফাইনাল প্রতিযোগী ইউরোপীয় প্রতিযোগিতার জন্য আগে থেকেই যোগ্যতা অর্জন করে থাকে, তবে অন্য প্রতিযোগী ইউরোপা লীগে খেলার সুযোগ পায়। এই প্রতিযোগিতায় সবচেয়ে বেশিবার বিজয়ী হয়েছে বার্সেলোনা (৩২ বার)।

বিজয়ী এবং রানার-আপ 

‡ রেসিং দে ইরুনের ১৯১৩ সালের জয় গণনা করা হয়েছে, যেটি ১৯১৫ সালে ইরুন স্পোর্টিং ক্লাবের সাথে মিলিত হয়ে রিয়াল ইউনিয়ন গঠন করে।

‡‡ রিয়াল মাদ্রিদের রিজার্ভ দল। ১৯৯০–৯১ মৌসুম থেকে এই প্রতিযোগিতায় রিজার্ভ দল নিষিদ্ধ করে দেওয়া হয়।

‡‡‡ অ্যাথলেটিক বিলবাওর জয়ের সংখ্যা বিতর্কিত। অ্যাথলেটিক বিলবাও এবং বিলবাও এফসি এর খেলোয়াড়দের নিয়ে গঠিত একটি দল বিজকায়া ১৯০২ সংস্করণটি জিতেছিল। ১৯০৩ সালে এই দুটি ক্লাব বর্তমান অ্যাথলেটিক বিলবাও হিসাবে একীভূত হয়। ১৯০২ কাপ অ্যাথলেটিক যাদুঘরে প্রদর্শন করা হয় এবং ক্লাব এটিকে তার নিজের সম্মানের তালিকায় অন্তর্ভুক্ত করে।

 ইটালিক বর্ণের ক্লাবগুলো বর্তমানে আর বিদ্যমান নেই।

সর্বোচ্চ গোলদাতা

ব্যক্তিগত রেকর্ড

 সর্বাধিক গোল: ৮১ – তেলমো জাররা
 ফাইনালে সর্বাধিক গোল: ৯ – লিওনেল মেসি
 ফাইনালে সর্বাধিক সহায়তা(অ্যাসিস্ট) প্রদান: ৬ – লিওনেল মেসি
 ফাইনালে সবচেয়ে বেশি ম্যান অব দ্য ম্যাচের পুরস্কার জিতেছেন: ৩ – লিওনেল মেসি
 ফাইনালে সর্বাধিক উপস্থিতি: ১০ – লিওনেল মেসি এবং সের্হিও বুস্কেৎস্
 সর্বাধিক কাপ জয়: ৭ – লিওনেল মেসি, হেরার্দ পিকে, হোসে মারিয়া বেলাস্তে, পিরু গাইনজা এবং সের্হিও বুস্কেৎস্

সম্প্রচারক

২০১৯–২০ মৌসুম থেকে, ফাইনাল ম্যাচটি ইতিমধ্যেই লা কোপা সম্প্রচার অধিকার প্যাকেজে অন্তর্ভুক্ত করা হয়েছে। পূর্বে, স্পেনে সিএনএমসি কর্তৃক টুর্নামেন্টের সম্প্রচার অধিকারের আইন ও প্রবিধানের কারণে নির্বাচিত দেশগুলিতে ফাইনাল ম্যাচটি বাদ দেওয়া হয়েছিল (অন্যান্য সম্প্রচারকারীরা (স্পেন সহ) একটি কোপা ফাইনাল ম্যাচ কভার করার পরে সুপার কাপ অধিকার পাবে)।

২০২২–২০২৫

স্পেন

আন্তর্জাতিক

তথ্যসূত্র

কোপা দেল রেই
স্পেনের ফুটবল প্রতিযোগিতা
জাতীয় ফুটবল কাপ
অ্যালান হিগার

অ্যালান জে হিগার একজন মার্কিন পদার্থবিজ্ঞানী এবং শিক্ষাবিদ। তিনি ২০০০ সালে রসায়নে নোবেল পুরস্কার লাভ করেন। তিনি ইউনিভার্সিটি অব নেব্রাস্কা থেকে ১৯৫৭ সালে পদার্থবিজ্ঞান ও গণিতে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬১ সালে পদার্থবিজ্ঞানে পিএইচডি ডিগ্রি অর্জন করেন। ১৯৬২ থেকে ১৯৮২ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। ১৯৮২ সালে ইউনিভার্সিটি অব ক্যালিফোর্নিয়া, সান্তা বারবারাতে পদার্থবিজ্ঞান এবং ম্যাটেরিয়ালসের অধ্যাপক হিসেবে নিযুক্ত হন। তার ৫০ এর অধিক পেটেন্ট এবং ৮০০ এর অধিক গবেষণাপত্র রয়েছে।

তথ্যসূত্র 

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
জীবিত ব্যক্তি
১৯৩৬-এ জন্ম
মার্কিন পদার্থবিজ্ঞানী
নোবেল বিজয়ী রসায়নবিদ
ক্যালিফোর্নিয়া বিশ্ববিদ্যালয়, সান্তা বারবারার শিক্ষক
পেনসিলভেনিয়া বিশ্ববিদ্যালয়ের শিক্ষক
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইহুদি মার্কিন বিজ্ঞানী
পলিমার বিজ্ঞানী ও প্রকৌশলী
আমেরিকান ফিজিক্যাল সোসাইটির বিশিষ্ট সভ্য
নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
অলিভার ই. বাকলি ঘনপদার্থবিজ্ঞান পুরস্কার বিজয়ী
আরউইন রোজ

আরউইন অ্যালান রোজ (১৬ জুলাই, ১৯২৬ - ২ জুন, ২০১৫) একজন মার্কিন জীববিজ্ঞানী। তিনি ২০০৪ সালে রসায়নে নোবেল পুরস্কার লাভ করেন।

জীবনী 
শিকাগো বিশ্ববিদ্যালয় থেকে প্রাণরসায়নে ১৯৪৮ সালে ব্যাচেলর্স এবং ১৯৫২ সালে পিএইচডি ডিগ্রি অর্জন করেন। ১৯৫৪ থেকে ১৯৬৩ সাল পর্যন্ত ইয়েল বিশ্ববিদ্যালয়ের স্কুল অব মেডিসিনের প্রাণরসায়নে শিক্ষক হিসেবে কর্মরত ছিলেন। তিনি বর্তমানে ইউনিভার্সিটি অব ক্যালিফোর্নিয়া, আরভিন এর স্কুল অব মেডিসিনের শারীরবিদ্যা এবং বায়োফিজিক্সের ডিস্টিঙ্গুইশড অধ্যাপক হিসেবে কর্মরত।

পুরস্কার ও সম্মাননা 
 নোবেল পুরস্কার

তথ্যসূত্র

বহি:সংযোগ 

১৯২৬-এ জন্ম
নোবেল বিজয়ী রসায়নবিদ
শিকাগো বিশ্ববিদ্যালয়ের প্রাক্তন শিক্ষার্থী
পেনসিলভেনিয়া বিশ্ববিদ্যালয়ের শিক্ষক
২০১৫-এ মৃত্যু
মার্কিন জীববিজ্ঞানী
মার্কিন নোবেল বিজয়ী
ইহুদি মার্কিন বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
দ্বিতীয় বিশ্বযুদ্ধের মার্কিন নৌ কর্মকর্তা
ওয়াল্টার কোন

ওয়াল্টার কোন (৯ মার্চ, ১৯২৩ - ১৯ এপ্রিল, ২০১৬) একজন অস্ট্রীয়-মার্কিন তাত্ত্বিক পদার্থবিজ্ঞানী। তিনি ১৯৯৮ সালে রসায়নে নোবেল পুরস্কার লাভ করেন।

জীবনী 
কোন ১৯৪৬ সালে ইউনিভার্সিটি অব টরোন্টো থেকে ফলিত গণিতে এমএ ডিগ্রি লাভ করেন। ১৯৪৮ সালে হার্ভার্ড বিশ্ববিদ্যালয় থেকে পদার্থবিজ্ঞানে পিএইচডি ডিগ্রি লাভ করেন। তার পিএইচডি উপদেষ্টা ছিলেন জুলিয়ান শুইঙার। তিনি পরে কার্নেগী মেলন ইউনিভার্সিটিতে চলে যান। ১৯৬০ সালে ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞান বিভাগে চেয়ারম্যান হিসেবে যোগ দেন এবং ১৯৭৯ সাল পর্যন্ত এখানেই ছিলেন। ১৯৮৪ সালে যোগ দেন ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞান বিভাগে।

পুরস্কার ও সম্মাননা 
 সম্মানসূচক ডক্টরেট, হার্ভার্ড বিশ্ববিদ্যালয়, ২০১২
 নোবেল পুরস্কার, (১৯৯৮)

তথ্যসূত্র 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯২৩-এ জন্ম
২০১৬-এ মৃত্যু
নোবেল বিজয়ী রসায়নবিদ
ক্যালিফোর্নিয়া বিশ্ববিদ্যালয়, সান ডিয়েগোর শিক্ষক
ক্যালিফোর্নিয়া বিশ্ববিদ্যালয়, সান্তা বারবারার শিক্ষক
ন্যাশনাল মেডেল অফ সাইন্স বিজয়ী
টরন্টো বিশ্ববিদ্যালয়ের প্রাক্তন শিক্ষার্থী
অস্ট্রীয় ইহুদি বংশোদ্ভূত মার্কিন ব্যক্তি
অস্ট্রীয় নোবেল বিজয়ী
২০শ শতাব্দীর মার্কিন পদার্থবিজ্ঞানী
মার্কিন নোবেল বিজয়ী
অস্ট্রীয় ইহুদি
কার্নেগী মেলন বিশ্ববিদ্যালয়ের শিক্ষক
ক্যালিফোর্নিয়ায় ক্যান্সারে মৃত্যু
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
ইহুদি মার্কিন বিজ্ঞানী
ইহুদি বিজ্ঞানী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ভিয়েনার বিজ্ঞানী
তাত্ত্বিক রসায়নবিদ
অলিভার ই. বাকলি ঘনপদার্থবিজ্ঞান পুরস্কার বিজয়ী
ইলিয়ানা ডি'ক্রুজ

ইলিয়ানা ডি'ক্রুজ (জন্ম: ১ নভেম্বর ১৯৮৭) একজন ভারতীয় অভিনেত্রী, যিনি মূলত তেলুগু এবং হিন্দি চলচ্চিত্রে অভিনয় করে থাকেন। ডি'ক্রুজ ২০০৬ সালের তেলুগু চলচ্চিত্র দেবাদাসু-তে অভিনয়ের জন্য শ্রেষ্ঠ নারী অভিষেক বিভাগে ফিল্মফেয়ার পুরস্কার দক্ষিণ অর্জন করেছিলেন। তিনি পোকিরি (২০০৬), জলসা (২০০৮), কিক (২০০৯) এবং জুলায়ি (২০১২) সহ বিভিন্ন তেলুগু চলচ্চিত্রে অভিনয়ের মাধ্যমে নিজেকে প্রতিষ্ঠিত করেছিলেন। তামিল চলচ্চিত্রে ডি'ক্রুজ কেদি (২০০৬) এবং শঙ্করের নানবান (২০১২)-তে অভিনয় করেছেন। ২০১২ সালে ডি'ক্রুজ অনুরাগ বসুর বর্ফী!-এর মাধ্যমে বলিউডে অভিষেক করেছিলেন। তারপরে তিনি ম্যায় তেরা হিরো (২০১৪), রুস্তম (২০১৬) এবং রেইড (২০১৮)-এ অভিনয় করেছিলেন।

ব্যক্তিগত জীবন 

ডি'ক্রুজ ১৯৮৭ সালের ১ নভেম্বর মুম্বইয়ের মাহিমের একটি গোবান ক্যাথলিক পরিবারে জন্মগ্রহণ করেছিলেন। তার দশ বছর বয়সে তার পরিবার গোয়ার পারায় চলে যায়। তার মাতৃভাষা কোঙ্কণী।

অস্ট্রেলিয়ান আলোকচিত্রশিল্পী অ্যান্ড্রু নিবোন'র সাথে তিনি সম্পর্কে জড়িয়ে ছিলেন। গুঞ্জন ছিল যে তাদের দুজনের ইতোমধ্যে বিয়ে হয়ে গেছে। ২০১৯ সালের ২৮ আগস্ট ভারতীয় গণমাধ্যমগুলিতে প্রচারিত হয়েছিল যে, এই দম্পতি আলাদা হয়ে গেছেন।

কর্মজীবন

চলচ্চিত্রের তালিকা 

 সঙ্গীত ভিডিও

পুরস্কার এবং মনোনয়ন

তথ্যসূত্র

বহিঃসংযোগ 

 
 
 
 

জীবিত ব্যক্তি
১৯৮৬-এ জন্ম
ভারতীয় রোমান ক্যাথলিক
ভারতীয় চলচ্চিত্র অভিনেত্রী
ভারতীয় নারী মডেল
মুম্বইয়ের অভিনেত্রী
মুম্বইয়ের নারী মডেল
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
জি সিনে পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
২১শ শতাব্দীর ভারতীয় অভিনেত্রী
গোয়ার নারী মডেল
ভারতীয় নাস্তিক
পর্তুগিজ চলচ্চিত্র অভিনেত্রী
পর্তুগালের নাগরিকীকৃত নাগরিক
কোঙ্কণী ব্যক্তি
ভারতীয় নাগরিকত্ব হারানো ব্যক্তি
উইলিয়াম এইচ. স্টেইন

উইলিয়াম হাওয়ার্ড স্টেইন (জন্ম: ২৫ জুন, ১৯১১ - মৃত্যু: ২ ফেব্রুয়ারি, ১৯৮০) একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন।

জীবনী 
স্টেইন নিউ ইয়র্ক সিটিতে জন্মগ্রহণ করেন। তিনি কলাম্বিয়া বিশ্ববিদ্যালয় এবং হার্ভার্ড বিশ্ববিদ্যালয়ে পড়াশোনা করেন। তিনি তার কর্মজীবন জুড়েই রকফেলার বিশ্ববিদ্যালয়ে কররমরত ছিলেন। তিনি হার্ভার্ড বিশ্ববিদ্যালয়, ওয়াশিংটন ইউনিভার্সিটি ইন সেন্ট লুইস এবং শিকাগো বিশ্ববিদ্যালয় এ ভিজিটিং অধ্যাপক হিসেবেও কাজ করেন।

পুরস্কার ও সম্মাননা 
 নোবেল পুরস্কার

তথ্যসূত্র

বহি:সংযোগ 

হার্ভার্ড বিশ্ববিদ্যালয়ের প্রাক্তন শিক্ষার্থী
নোবেল বিজয়ী রসায়নবিদ
১৯১১-এ জন্ম
১৯৮০-এ মৃত্যু
কলাম্বিয়া বিশ্ববিদ্যালয়ের প্রাক্তন শিক্ষার্থী
মার্কিন নোবেল বিজয়ী
ইহুদি মার্কিন বিজ্ঞানী
ইহুদি রসায়নবিদ
ডায়ানা পেন্টি

ডায়না পেন্তি একজন বলিউড অভিনেত্রী যিনি প্রথম ছবি ‘ককটেল’ দিয়ে বলিউডে সাড়া জাগান।

লেখাপড়া 

মুম্বই-এর সেন্ট জেভিয়ার্স কলেজ থেকে স্নাতক করেছেন ডায়না পেন্টি।

ব্যক্তিগত বিবরণ 
ডায়না একটি জনপ্রিয় ম্যাগাজিনে সাক্ষাৎকার দিতে গিয়ে জানিয়েছেন, তিনি মোটেই স্টিলেটো পরতে পছন্দ করেননা। বরং হাওয়াই চটিতে অনেক স্বচ্ছন্দে থাকেন। তিনি খেতেও খুব ভালবাসেন। তবে রান্না করা একেবারেই পছন্দ না তার। তিনি আরো জানিয়েছেন যে তিনি তার পার্সে সবসময় ‘লিপ বাম’, ‘সানস্ক্রিন লোশন’, ‘শ্যানেল শ্যান্স’ এবং রোদচশমা অবশ্যই রাখেন।

চলচ্চিত্র তালিকা

পুরস্কার ও মনোনয়ন

অন্যান্য সম্মাননা
 ২০১৩: Grazia Face of the Year
 ২০১৩: Times of India's Most Desirable Woman of 2012 #25
 ২০১৩: Times of India's 10 Most Promising Newcomers 2012-Female #10

তথ্যসূত্র

বহিঃসংযোগ 

 
 

ভারতীয় নারী মডেল
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
১৯৮৫-এ জন্ম
মুম্বইয়ের নারী মডেল‎
সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
মুম্বইয়ের অভিনেত্রী
জীবিত ব্যক্তি
ভারতীয় খ্রিস্টান
মালয়ালম চলচ্চিত্র অভিনেত্রী
পারসি অভিনেত্রী
অনন্ত জলিল

এম.এ. জলিল অনন্ত যিনি অনন্ত জলিল হিসেবেই বেশি পরিচিত, একজন বাংলাদেশী চলচ্চিত্র পরিচালক, প্রযোজক, নায়ক ও ব্যবসায়ী।

প্রাথমিক জীবন 
রেডিও ফুর্তিকে দেয়া এক সাক্ষাৎকারে অনন্ত জলিল বলেন, তিনি ও তার বড়ো ভাই মুন্সীগঞ্জ জেলায় বাবার কাছে বড়ো হয়েছেন। পাঁচ বছর বয়সে তার মা মারা যান। রেডিও এবিসিকে দেয়া আরেক সাক্ষাৎকারে অনন্ত তার নাম "আব্দুল জলিল" নামের গৃহশিক্ষকের অণুপ্রেরণায় তার বাবা রেখেছেন বলে জানান।

জলিল সেন্ট যোসেফ উচ্চ মাধ্যমিক বিদ্যালয় থেকে ও লেভেল আর এ লেভেল করেছেন অক্সফোর্ড ইন্টারন্যাশনাল স্কুল থেকে। এরপর ম্যানচেস্টার থেকে বিবিএ এবং ফ্যাশন ডিজাইনিং পড়েন।

জলিল ১৯৯৯ সালে একজন ব্যবসায়ী হিসেবে আত্মপ্রকাশ করেন। তিনি ২০১০ সালে খোঁজ-দ্যা সার্চ সিনেমার মাধ্যমে ঢালিউডের চলচ্চিত্রে যাত্রা শুরু করেন।

এম এ জলিল অনন্তর পূর্ব পরিচয় হলো, তিনি একজন গার্মেন্টস ব্যবসায়ী। ১৯৯৯ সালে গার্মেন্টস ব্যবসায়ী হিসেবে নিজে আত্মপ্রকাশ করেন তিনি। তিনি গার্মেন্টস ব্যবসার পাশাপাশি চলচ্চিত্র ব্যবসায় বিনিয়োগ করেন, নিজের প্রযোজনা সংস্থার মাধ্যমে। নতুনত্ব ও বৈচিত্র্য আনার জন্য রূপালীপর্দায় ঝুঁকেছেন অনন্ত জলিল।

সামাজিক কর্মকাণ্ড 
অনন্ত জলিল সামাজিক কর্মকাণ্ডের অংশ হিসেবে ৩টি এতিমখানা নির্মাণ করেছেন। মিরপুর ১০ নং , বাইতুল আমান হাউজিং ও সাভার মধুমতি মডেল টাউনে আছে এতিমখানাগুলো। এ ছাড়াও সাভারের হেমায়েতপুরের ধল্লা গ্রামে সাড়ে ২৮ বিঘার উপর একটি বৃদ্ধাশ্রম নির্মাণের কাজ শুরু করেছেন অনন্ত জলিল। তিনি ঢাকার হেমায়েতপুরে অবস্থিত বায়তুস শাহ জামে মসজিদ এর নির্মাণকাজেও অবদান রাখেন।
করোনা ভাইরাসের কারণে ঘরবন্দি মানুষ। তাই কর্মহীন হয়ে পড়েছেন বহু অসচ্ছল পরিবার। চলচ্চিত্র সংশ্লিষ্ট এমন ২৬০ জনের পরিবারকে সহযোগিতা করতে এগিয়ে এলেন শিল্পপতি, চিত্রনায়ক ও নির্মাতা অনন্ত জলিল। চলচ্চিত্র প্রযোজক ও পরিচালক সমিতির উদ্যোগে ২৬০ জনকে নিত্য প্রয়োজনীয় দ্রব্যসামগ্রী দিয়েছেন অনন্ত। এদের মধ্যে রয়েছে চলচ্চিত্র প্রোডাকশন ম্যানেজার সমিতি, অ্যাসিসট্যান্ট প্রোডাকশন ম্যানেজার সমিতি ও মেকআপ আর্টিস্ট সমিতির সদস্যরা।

অভিনীত চলচ্চিত্র

পুরস্কার এবং মনোনয়ন

তথ্যসূত্র

বহিঃসংযোগ 

 
 
 
 
 অফিসিয়াল ফেসবুক পেইজ
 ইনস্টাগ্রাম একাউন্ট
 অফিসিয়াল ইউটিউব চ্যানেল

জীবিত ব্যক্তি
বাংলাদেশী অভিনেতা
বাংলাদেশী চলচ্চিত্র অভিনেতা
বাংলাদেশী চলচ্চিত্র প্রযোজক
বাংলাদেশী চলচ্চিত্র পরিচালক
২১শ শতাব্দীর বাংলাদেশী অভিনেতা
মুন্সীগঞ্জ জেলার অভিনয়শিল্পী
ধানমন্ডি গভ: বয়েজ হাই স্কুলের প্রাক্তন শিক্ষার্থী
ঢাকার ব্যক্তি
বাংলাদেশী ব্যবসায়ী
সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
থিওডোর উইলিয়াম রিচার্ডস

থিওডোর উইলিয়াম রিচার্ডস (ইংরেজি: Theodore William Richards) (জানুয়ারি ৩১, ১৮৬৮ - এপ্রিল ২, ১৯২৮) প্রথম মার্কিন বিজ্ঞানী যিনি রসায়নে নোবেল পুরস্কার পেয়েছিলেন, তিনি প্রচুর পরিমাণে রাসায়নিক উপাদানের পারমাণবিক ভর সঠিকভাবে নির্ণয়ের স্বীকৃতিস্বরূপ এই পুরস্কার অর্জন করেছিলেন।

জীবনী 
রিচার্ডস জার্মানটাউন, ফিলাডেলফিয়া, পেন্সিলভানিয়ায় জন্মগ্রহণ করেন। তিনি ১৮৮৬ সালে হার্ভার্ড বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন। তিনি ১৯০১ সালে হার্ভার্ড বিশ্ববিদ্যালয় এর রসায়ন বিভাগের অধ্যাপক পদে উন্নীত হন। ১৯০৩ সালে তিনি এই বিভাগের চেয়ারম্যান হিসেবে নিযুক্ত হন।

থিওডোর রিচার্ডস জন্মগ্রহণ করেন পেনসিলভেনিয়ার জার্মানটাউনে, চিত্রশিল্পী উইলিয়াম ট্রস্ট রিচার্ডস এবং কবি আন্না ম্যাটল্যাকের ঘরে। রিচার্ডস তার কলেজ-পূর্ব শিক্ষার অধিকাংশই তার মায়ের কাছ থেকে পেয়েছিলেন। রোড আইল্যান্ডের নিউপোর্টে এক গ্রীষ্মের থাকার সময়, রিচার্ডস হার্ভার্ডের অধ্যাপক জোসিয়া পারসনস কুকের সাথে দেখা করেন, যিনি একটি ছোট টেলিস্কোপের মাধ্যমে শনি গ্রহের রিং দেখিয়েছিলেন। এর কয়েক বছর পরে কুক এবং রিচার্ডস একসাথে কুকের পরীক্ষাগারে কাজ করেছিলেন।

গবেষণা 

রিচার্ডসের প্রায় অর্ধেক বৈজ্ঞানিক গবেষণা পারমাণবিক ভর সম্পর্কিত। ১৮৮৬ সালে তার স্নাতক অধ্যয়ন শুরু হয়েছিল। ১৮৮৯ সালে হার্ভার্ডে ফিরে আসার পর, এটি ছিল তাঁর গবেষণার প্রথম ধাপ। ফোর্বসের মতে, ১৯৩২ সালের মধ্যে ৫৫ টি উপাদানের পারমাণবিক ওজন রিচার্ডস এবং তার ছাত্ররা অধ্যয়ন করেছিলেন।  রিচার্ডসের ত্রুটির সম্ভাব্য উৎসগুলির মধ্যে উন্মোচিত হয়েছিল বৃষ্টিপাতের সময় গ্যাস বা অন্যকোনো দ্রবণকে আটকাতে নির্দিষ্ট লবণের প্রবণতা। রিচার্ডস তার কাজে ব্যবহৃত যত্নের উদাহরণ হিসাবে, এমসলে রিপোর্ট করেছেন যে তিনি পারমাণবিক ভর পরিমাপের জন্য বিশুদ্ধ উপাদান থুলিয়াম পাওয়ার জন্য ১৫,০০০ থুলিয়াম ব্রোমেট স্থাপন করেছিলেন।

নির্বাচিত লেখা

সম্মাননা
 ফ্যারাডে মেডেল (১৯১১)
 প্রেসিডেন্ট অব দ্য আমেরিকান কেমিক্যাল সোসাইটি (১৯১৪)
 ফ্রাঙ্কলিন মেডেল (১৯১৬)
 ল্যাভয়সিয়ে মেডেল (১৯২২)

আরও দেখুন

তথ্যসূত্র

বহিঃসংযোগ 

হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
উইলার্ড গিবস অ্যাওয়ার্ড বিজয়ী
১৮৬৮-এ জন্ম
১৯২৮-এ মৃত্যু
মার্কিন ভৌত রসায়নবিদ
হ্যাভারফোর্ড কলেজের প্রাক্তন শিক্ষার্থী
নোবেল বিজয়ী রসায়নবিদ
মার্কিন নোবেল বিজয়ী
রয়েল সোসাইটির বিদেশি সদস্য
ফিলাডেলফিয়ার বিজ্ঞানী
মার্কিন ফিলোসফিক্যাল সোসাইটির সদস্য
রসায়নের ইতিহাস
ডাডলি হের্শবাখ

ডাডলি রবার্ট হের্শবাখ একজন মার্কিন রসায়নবিদ। তিনি ১৯৮৬ সালে রসায়নে নোবেল পুরস্কার লাভ করেন।

জীবনী 
হের্শবাখ ক্যালিফোর্নিয়ার সান জোসেতে জন্মগ্রহণ করেন। ক্যাম্পবেল হাইস্কুল থেকে গ্র্যাজুয়েট হয়ে স্ট্যানফোর্ড বিশ্ববিদ্যালয় থেকে ১৯৫৪ সালে গণিতে ব্যাচেলর অব সায়েন্স এবং ১৯৫৫ সালে রসায়নে মাস্টার অব সায়েন্স ডিগির অর্জন করেন। তিনি হার্ভার্ড বিশ্ববিদ্যালয় থেকে ১৯৫৬ সালে পদার্থবিজ্ঞানে মাস্টার অব আর্টস এবং ১৯৫৮ সালে রাসায়নিক পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৯ সালে ইউনিভার্সিটি অব ক্যালিফোর্নিয়া, বার্কলের রসায়ন বিভাগে সহকারী অধ্যাপক পদে যোগ দেন এবং ১৯৬১ সালে সহযোগী অধ্যাপক পদে উন্নীত হন। তিনি ২০০৫ সালে টেক্সাস এ অ্যান্ড এম ইউনিভার্সিটিতে পদার্থবিজ্ঞানের অধ্যাপক পদে যোগ দেন।

তথ্যসূত্র

বহিঃসংযোগ 
 Biography and Bibliographic Resources, from the Office of Scientific and Technical Information, United States Department of Energy
 Nobel biography 
 Nobel Prize Winner to Join (Texas A&M) Physics Faculty
 Video  of a talk by Herschbach on Linus Pauling

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
১৯৩২-এ জন্ম
নোবেল বিজয়ী রসায়নবিদ
মার্কিন নোবেল বিজয়ী
ভৌত রসায়নবিদ
জীবিত ব্যক্তি
টেক্সাস এ অ্যান্ড এম ইউনিভার্সিটির শিক্ষক
ন্যাশনাল মেডেল অফ সাইন্স বিজয়ী
আর্ভিং ল্যাংমিউয়র অ্যাওয়ার্ড বিজয়ী
লিনাস পাউলিং অ্যাওয়ার্ড বিজয়ী
জার্মান বংশোদ্ভূত মার্কিন ব্যক্তি
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ভৌত রসায়নবিদ
আমেরিকান ফিজিক্যাল সোসাইটির বিশিষ্ট সভ্য